**Einar Selvik** (\* 18. november 1979, Bergen, Nórsko), známy aj pod umeleckým menom **Kvitrafn** ("Biely havran"), je nórsky hudobník, v rokoch 2000 - 2004 bubeník skupiny *Gorgoroth* a zakladateľ a frontman skupiny *Wardruna*, ktorá je zameraná na severský folk. 

*Wardrunu* Selvik založil v roku 2002 a jej členom bol aj bývalý spevák skupiny *Gorgoroth*, Gaahl. Do širšieho povedomia sa *Wardruna* dostala vďaka spolupráci s *History Channel* na projekte Vikings, kde sa Einar objavil ako herec.[

13. júla 2022 *Wardruna* vystúpila na Slovensku v rámci turné *NORDIC NIGHT OPEN AIR TOUR 2022*, kde ako jej predskokan hrala Hudobná skupina Kalandra. Koncert sa uskutočnil na hrade Devín.. 

Einar Selvik spoločne s *Wardrunou* spolupracoval s hudobníkmi a kapelami ako Eivør Pálsdóttir, *Det Hedenske Folk*, *Bak de Syv Fjell*, *Jotunspor*, *Sahg*, *Dead to this World* a *Faun*. Známy je tiež spoločný koncert so speváčkou Aurorou, ktorý má na platforme Youtube niekoľko miliónov vzhliadnutí.

Okrem iného pracoval na soundtracku k videohre *Assassin's Creed Valhalla* a s *Riot Games* na tématickej skladbe *Volibear* pre postavu z počítačovej hry *League of Legends*.

Hrá na mnoho hudobných nástrojoch ako aú tagelharpa, bukkehorn, vikingský lur, lýra, bicie a iné.

Osobný život
------------

V rozhovore pre *Heavymetal.dk* sa vyjadril, že si nemyslí, že korene každého človeka sú nejakým spôsobom dôležité, len pre ten fakt že je to koreň toho daného človeka. Verí v moderné pohanstvo, pretože si nemyslí, že uctievať starodávne tradície a nasilu žiť podľa pradávnych tradícií je v modernom svete to správne. Svet sa vyvíja a preto je dôležité aby sme sa vyvíjali s ním. Podľa Einara by sme sa mali z minulosti poučiť a byť lepšími.

Jeho vzťah k prírode je veľmi silný a aj albumy skupiny *Wardruna* prirovnáva k prírodným javom a ku koreňom stromov, kde prvý album označuje za zasievanie semien do zeme a ďalšie albumy ako upevňovanie koreňov Wardruny, rast stromu, neskôr k spáleniu, uľahnutiu popola a následnému silnejšiemu rastu vďaka popolu.

|  |  |  |
| --- | --- | --- |
| „ | Ako umelec som alergický na to robiť veci na polovicu. Keď idem niečo spraviť, musí to byť na 100%. | "|

Ako člen skupiny *Gorgoroth* necítil žiadne osobné spojenie s tematikou a vystupovaním kapely, taktiež nepociťoval žiadnu vášeň pre tvorbu tohto žánru, resp. štýlu a tak sa rozhodol pre odchod z tejto hudobnej skupiny. Pre odchod z kapely sa rozhodol aj z dôvodu, že potreboval tvoriť hudbu, ktorá pre neho niečo znamená a je s ňou stotožnený. Aj po rokoch hovorí o tom, že by pre neho bolo nemožné aby neopustil túto kapelu.

Už ako násťročný mal predstavu o tom ako vytvorí projekt Wardruna.

Referencie
----------

1. ↑  Wardruna Bio | Youtube.com
2. ↑  Einar Selvik appearing on History Channel's Vikings | Ghostculmag.com
3. ↑   NORDIC NIGHT OPEN AIR TOUR 2022
4. ↑  [
5. ↑  Eivor & Wardruna Live | Youtube.com
6. ↑  FAUN - Odin (ft. Einar Selvik) | Youtube.com
7. ↑  Wardruna & Aurora - Helvegen (Live) | Youtube.com
8. ↑  Wardruna vocalist composes Assasin's Creed Valhalla song | loudwire.com
9. ↑  Volibear - Champions Theme | Youtube.com
10. ↑  Záznam z celého koncertu Wardruna | Youtube.com
11. 1 2 3 4 5  Wardruna interview 2018 | Youtube.com

Iné projekty
------------

Commons
* Spolupracuj na Commons Commons ponúka multimediálne súbory na tému **Einar Selvik**

Externé odkazy
--------------

* Einar Selvik v Metal Archives
* Einar Selvik na Discogs

Autoritné údaje: * GND: 1231572078
* LCCN: no2018001592
* VIAF: 1352150470086304330002
* WorldCat: lccn-no2018001592